Soms voel dit vir my asof ek vier jaar langer gelewe het as wat ek eintlik moes. Dikwels, eintlik. Kommapunt 1
Jy gooi 'n blik vol briefies weg wat ek vir jou geskryf het. My hartsbegeertes neergepen en in papier geïnk. Jy sê herinneringe's sleg van wat ons saam gedoen het. My drome leef verledetyd in jou hand nou net verbrokkel. Ek smag om vir jou 'n "ek is lief vir jou"-briefie te skryf, soos ek … Lees verder Verledetyd
Ek wonder dikwels, maar vandag in die besonder, waarom dit so werk. Jy droom van iets wat lank gelede gebeur het, heroorweeg jou optrede (of die gebrek daaraan) van doerietyd en laat daardie herinneringe prut in jou gedagtes. Kort voor lank het 'n gewone herinnering 'n nagmerrie geword en dit is net deur jou eie … Lees verder Die nagevolg
Hy het twee keer op dié manier spoke opgejaag om homself die nodige aandag en simpatie te kon toe-eien. Ek was volgens sy stories ook al in 'n ernstige motorongeluk... dalk moet ek dankbaar wees vir so 'n stukkie nonsens oor my, want as gevolg daarvan het hy 'n maand of so by die huis … Lees verder Selfprofesie (?)
Ek was nog nie in my lewe bevoorreg genoeg om so iets eerstehands te kan sien en ervaar nie, maar dalk is dit nie 'n slegte ding nie. Waar ek hier sit en kyk na die video (klik op die woord om die skakel oop te maak en saam te kyk) - op Facebook gelaai … Lees verder Varsrivier
'n Paar jaar gelede het ons 'n erge droogte gehad. In Gauteng het damme opgedroog, visse se karkasse het oral op die dor grond gelê waar 'n mens vroeër nie eers kon loop nie en bote is gestrand gelaat daar tussen die liggeel gras en die slyk-swart water van die Vaaldam... Dit was hartseer en … Lees verder Reën – reblog
Saam met jou wil ek lag Saam met jou wil ek speel Saam met jou wil ek dinge van die lewe deel Net 'n oomblik elke 'n dag Anders word dit dalk te veel Ek wil meer tyd vir ons saam uit die uurglas steel
Ek is 'n dromer. As klein rissiepit was ek 'n suiwer dromer; vandag 'n realistiese een. Tot dusver kon ek nog net droom van ver en onbekende lande, interessante kulture en mense waarvan ek meer wil leer. Ek was nog nie regtig met dié twee trappers van Suid-Afrika se grond af nie (Lesotho tel mos … Lees verder Stuur vir my ‘n poskaart
Nee. Nuwejaarsvoorneme is iets wat ek nie maak nie. Ek hou nie daarvan om myself vir myself oor 'n kwessie van weke vies te maak as ek om een of ander rede nie by besluite bly nie. So verstaan sommer so vanuit die staanspoor dat dié g'n niks se ge-setting yourself up for disaster of … Lees verder Hop 2018 soos ‘n padda in
Ek het vandag vir die eerste keer sedert Oukersdag my kop in die byenes van 'n winkel gaan insteek. Dié wat my nou al "ken", weet seker ek hou nie van winkels nie. Ek is 'n lysiesmens wat sonder moeite met 'n lysie by 'n winkel kan instap en met presies dáárdie goed op die … Lees verder My bra, ek soek ‘n bra!
Ek het dié artikel per ongeluk raakgelees. Dis mooi geskryf, dis diep en ek hou van die boodskap... en daarom deel ek dit hier! Geseënde Kersfees, liewe almal. En mag julle elkeen ook 'n seën wees, dié Kersfees.
As pasgetroudes het ons regtig nie veel gehad nie. Iets, maar amper niks. My man het 'n huisie gekoop, hoewel ons nie 'n paleis kon bekostig nie. Binne was die minimum: 'n paar kombuisgoed, 'n stokou TV waarvan die helfte van die beeld maar baie groen was, 'n bed, yskas, tafel, twee opslaan tuinstoele en … Lees verder Die rusbank
Dit val my vanoggend by toe ek aantrek. Ek is nou aan die verkeerde kant van my dertigs. Volgens die WHO is die globale gemiddelde lewensverwagting vir die gewone mens so om en by 71 jaar. Vir Suid-Afrikaners is dit aansienlik laer, maar laat ek nou nie swartgallig raak nie. Dit beteken ek is nou … Lees verder Die middeljare is ook nie vir sissies nie
Nog 'n gedig op 'n alleen Saterdag vol heimweë. In die nanag van 'n droom het ek vir jou gewag vir arms wat my vas sou hou en my weer sou sus so sag. In nie skadu van herinnering was dit tevergeefs vannag want in wreedheid van realiteit sal ek net allenig smag.
Hoe ouer ek word, hoe meer besef ek dat dié ding wat ons "die lewe" gedoop het, 'n fenomeen is wat ek net nie kan verstaan nie. Al beplan ons dinge haarfyn vooruit is daar niks van die toekoms wat verseker of gewaarborg is nie. Ons kan die inspirerendste drome droom met die allermooiste lugkastele … Lees verder Want ek síén jou
Ek droom... Ek wens ons kon daar wees vanaand. Ver; weggesteek tussen niks en nêrens in die groot ooptes van die Karoo. Ek wens ek kon buite staan, in jou arms, en saam met jou verwonderd opkyk na die blinkste sterre in die land, terwyl die koel bries van die komende kouefront ons saggies omhels. … Lees verder Karoonag